સરકાર બ્લેક મની જાહેર કરવા માટેની સ્કીમ લાવે છે એ જ રીતે લાંચ-રૂશવતની પણ સ્વૈચ્છિક જાહેરાત કરવા માટેની સ્કીમ લાવવી જોઈએ અને એવી જાહેરાત કરનારને સર્વશ્રેષ્ઠ ‘લાંચરત્ન’ કે સર્વોત્તમ ‘રૂશ્વતવીર’નો પુરસ્કાર આપી તેનું બહુમાન કરવું જોઈએ કે જેથી કરીને નવા નવા કર્મવાદીઓ આવા પુરસ્કૃત થયેલા મહાનુભાવોમાંથી અભૂતપૂર્વ પ્રેરણા મેળવતા રહે અને પેલી રદ થયેલી પ્રમાણિકતાની બીમારીના વાઇરસ ઇન્ફેક્શનના રોગથી પીડાતા અને સમાજમાં તિરસ્કૃત થતા અટકી જાય!